JayJayThrowThrow/commonwealth-wiki-mix huggingface dataset:
Bamba la Pasifiki

thumb|right|350px|Bamba la Pasifiki kwa rangi ya kahawia nyeupe
thumb|350px|Pete ya moto au mstari wa volkeno huzunguka mipaka ya Bamba la Pasifiki; mistari ya buluu ni sehemu penye volkeno nyingi.
Bamba la Pasifiki ni kati ya mabamba makubwa ya gandunia ya dunia yetu. Lipo chini ya bahari ya Pasifiki ikiwa ni bamba la gandunia kubwa kabisa. Maada yake ni miamba mizito ya gumawesi.
Mipaka

Bamba la Pasifiki hupakana na mabamba ya Amerika ya Kaskazini, Juan Fuca, Cocos, Nazca, Antaktika, Australia na Ufilipino.
Mwendo na pete ya moto

Bamba lote lina mwendo wa kuelekea kaskazini-magharibi kwa kasi ya sentimita 10 kwa mwaka.

Mwendo huo unaacha nafasi upande wa mashariki inayoonekana kama bonde la ufa kwenye sakafu ya bahari. Upande wa magharibi bamba linajisukuma chini ya bamba la Ufilipino na tokeo lake ni mfereji wa Mariana.

Kando ya bamba kuna volkeno nyingi zinazoitwa "pete ya moto".

Jamii:Jiografia
Jamii:Gandunia
Jamii:Pasifiki
Timor

thumb|300px|Ramani ya kisiwa cha Timorkijani: maeneo ya Timor ya Masharikikahawia: maeneo ya Indonesia
Timor ni kisiwa katika funguvisiwa ya Malay chenye eneo la 33,850 km². Nusu moja ya kisiwa ni sehemu ya Indonesia na sehemu nyingine ni jamhuri huria ya Timor ya Mashariki.

Urefu wa kisiwa ni kilomita 500 na upana 80 km. Kwa jumla kuna wakazi milioni 3 kisiwani.


Jamii:Visiwa vya Pasifiki
Jamii:Indonesia
Jamii:Timor ya Mashariki
Stani

Stani (ing. tin) ni elementi. Namba atomia yake ni 50 kwenye mfumo radidia na uzani atomia ni 118.710. Jina ni neno la kilatini stannum kwa metali hii.

Ni metali laini sana yenye rangi ya kifedha-kijivu. Huyeyuka mapema kwenye kiwango cha halijoto cha 505 °C.
Hupatikana hasa kama oksidi katika mitapo.
Matumizi ya kihistoria

Katika historia ilikuwa kati ya metali za kwanza zilizotumiwa na binadamu katika teknolojia. Bronzi ambayo ni aloi ya shaba na stani ilikuwa metali ya kwanza ya vifaa vya kazi na silaha katika nchi nyingi kabla ya teknolojia ya chuma. Mahitaji ya stani yalikuwa sababu muhimu kwa Waroma kuvamia Britania penye migodi muhimu ya stani katika rasi ya Cornwall.
Matumizi ya kisasa

Matumizi ya stani duniani ni takriban tani 300,000 kwa mwaka.

Theluthi moja ya mahitaji ni kwa ajili ya aloi za lihamu kwa kazi za kulehemia. Matumizi haya yamezidi kuwa muhimu kutokana mahitaji makubwa ya kompyuta na vifaa vya elektroniki.

Stani haioksidiki kirahisi hewani na hujiunga na chuma. Hivyo theluthi nyingine ya mahitaji ya stani ni kama koti kwa mabati ya chuma au kwa bati za kopo ni kinga dhidi ya kutu.

Jamii:Elementi
Jamii:Metali
Wimbo

wa Bongo Flava]]

Wimbo/nyimbo ni tungo zenye kufuata mapigo fulani ya kimi za kiafuziki yenye mahadhi ya kupanda na kushuka kwa mawimbi ya sauti (urari wa sauti) na mpangilio maalumu wa maneno.

Nyimbo huundwa kwa lugha ya mkato na matumizi ya lugha ya picha (taswira).

Muundo wa nyimbo huwa ni wa kuimbika na mizani ya kila mstari mara nyingi huwa inalingana.

Wahusika wa nyimbo huwa ni mtu mmoja au kikundi cha watu. Nyimbo aghalabu huambatana na ala za muziki kama vile ngoma, zeze, marimba, makofi, vigelegele na kadhalika.

Mashairi ya nyimbo huimbwa popote pale panapostahili kulingana na tukio au muktadha unaofungamana na wimbo. Hivyo basi kuna nyimbo za dini, harusi, siasa, jando/unyago, kilimo, nyimbo za kuwinda na kadhalika.
*Nyimbo za wanabaharia huitwa kimai.
*Nyimbo za kulika huitwa wawe au vave.
*Nyimbo ziimbwazo mja anapofanya kazi huitwa hodiya.
*Nyimbo ziimbwazo na watoto wanapocheza huitwa Nyimbo za chekechea.
*Nyimbo ziimbwazo ili kuwabembeleza watoto huitwa bembeleza au bembezi.
Aina za nyimbo

Kuna aina nyingi za nyimbo zikitofautishwa na nchi, utamaduni na waimbaji wenyewe. Kwa mfano kuna nyimbo za kitamaduni, za Kiinjili na za kisasa.

Hivyo vikundi ni kulingana na nyakati na vinaweza kugawanywa zaidi kulingana na tofauti. Kwa mfano nyimbo za kisasa zinaweza kugawanywa kulingana na mtindo wa wimbo. Nyimbo zinaweza kugawanywa kulingana na nchi. Nchini Kenya kuna nyimbo za makabila tofautitofauti kama chakacha na mugithi ambazo zinahusishwa na kabila tofautitofauti.

Nyimbo za kisasa zinarekodiwa kwenye studio za kisasa lakini pia katika studio za nyumbani, mtindo unaoleta mageuzi makuu kwa wasanii. Leo unaweza kurekodi wimbo mzima ukiwa nyumbani mradi uwe na vifaa vinavyohitajika.


Jamii:Fasihi
Jamii:Muziki
Kingwana

Kingwana ni lahaja ya Kiswahili inayozungumzwa katika Jamhuri ya Kidemokrasia ya Kongo, hasa upande wa mashariki.

Chanzo cha Kingwana ni Kiswahili cha wafanyabiashara na askari kutoka pwani ya Bahari Hindi (leo nchini Tanzania) walioingia katika Katanga kwa biashara ya watumwa na pembe za ndovu wakati ya karne ya 19 kabla ya ukoloni.

Lugha ikaendelea ilipokuwa chombo cha mawasiliano katika mchanganyiko wa watu wa makabila mbalimbali walioelekea kutafuta kazi katika migodi ya Katanga na Kongo ya Mashariki.
Mfano wa Kingwana (Mwanzo wa Injili ya Yohane katika Agano Jipya)

HABARI NJEMA KAMA YOHANA ALIANDIKA - SURA YA KWANZA

1 Ku mwanzo Neno alikuwa, na Neno alikuwa pamuya na Mungu, na Neno alikuwa Mungu. 2 Ye njo alikuwa ku mwanzo pamoya na Mungu. 3 Vitu yote zilifanywa na ye; na haiko na ye, kitu haikufanywa ile ilifanywa. 4 Ndani yake ilikuwa uzima; na uzima ilikuwa nuru ya watu. 5 Na nuru inangala ku iza; na iza haikusinda ye. 6 Mutu moya alitokea, alitumwa kutoka ku Mungu, jina yake Yohana. 7 Ye njo alikuya sahidi, asuhudie nuru, watu yote waamini kwa sababu yake. 8 Hakukuwa nuru ile, lakini alikuya asuhudie nuru. 9 Nuru ile ilikuwa nuru ya kweli, ile inapatisa nuru kila mutu ile anakuya ku ulimwengu. 10 Alikuwa ku ulimwengu, na ulimwengu ilifanywa na ye, na ulimwengu haikuyua ye.

Jamii:Lugha za Jamhuri ya Kidemokrasia ya Kongo
Jamii:Lugha za Kibantu
Jamii:Kiswahili
Mwanaidi Suka

Mwanaidi Suka (au Mainda) ni mwigizaji wa filamu na tamthilia kutoka nchini Tanzania. Suka ni mmoja wa wanakundi la Kaole Sanaa Group, lenye makazi yake jijini Dar es Salaam, Tanzania.
Filamu na tamthilia alizoshiriki Suka

Filamu

* Johari 1 - 2
* Dar 2 Lagos
* Dangerous Desire
* My son
* Bed Rest
* After death
* Fair Decision
Tamthilia

* Fukuto
* Radi
* Dira
* Taswira
Ona pia

* Steven Kanumba
* Blandina Changula
* Vincent Kigosi
Marejeo ya Nje

* Habari kuhusu filamu alioshriki Mainda katika Darhotwire


Jamii:Waigizaji filamu wa Tanzania
Jamii:Watu walio hai
Jamii:Tamthilia
BaragumU
Rodi

Rhodi (pia: Rodi - kutoka Kigiriki rhodeos, "nyekundu kama waridi" kwa sababu kampaundi zake mara nyingi huwa na rangi nyekundu) ni elementi na metali haba duniani. Kikemia ni elementi ya mpito yenye kifupi cha Rh na namba atomia 45 katika mfumo radidia.
Tabia na matumizi

Rhodi ni metali ngumu yenye rangi nyeupe-kifedha. Haimenyuki kirahisi na asidi au hewa, hivyo hutafutwa kwa kuunda aloi inamoongeza ugumu na kuzuia kuoksidisha kwa aloi.

Kutokana na uhaba na faida zake ni metali ghali kabisa duniani inayouzwa na kununuliwa sokoni.

Jamii:Metali adimu
Jamii:Elementi
Jamii:Metali
Jamii:Metali za mpito
Mel Gibson

Mel Columcille Gerard Gibson (amezaliwa tar. 3 Januari 1956) ni mzaliwa wa Marekani-mwigizaji wa filamu, mwongozaji na pia mtayarishaji. Gibson alihamia Australia akiwa na umri wa miaka 12 na baadaye alisomea maswala ya uigizaji katika Taasisi ya Sanaa na Maigizo ya Taifa (kwa Kiing.: National Institute of Dramatic Art) iliyopo mjini Sydney, Australia.

Gibson baada ya kujiimarisha mwenyewe kama jina la mwenye kijiji katika mfululizo wa filamu ya Mad Max na Lethal Weapon. Gibson vile vile alikwenda kushiriki katika ugawaji wa tuzo ya Oscars na akabahatika kuwa mshindi wa tuzo hiyo kama mwigizaji na mwongozaji bora wa filamu (filamu ilikuwa: Braveheart).

Kuongoza kwake filamu ya Braveheart kume mfanya awe nyota wa sita wa filamu aliegeuka kuwa mtengenezaji wa filamu kwa kupokea tuzo ya Oscar kama mwongozaji bora. Mnamo mwaka 2004, aliongoza na kuitaarisha filamu ya The Passion of the Christ, filamu yenye mafanikio makubwa, iliyoonyesha saa na maisha ya mwisho ya Yesu. Gibson ni Ofisa mwamrishi wa Australia na vile vile alipewa cheo na gazeti la Forbes (Forbes magazine) kwa kuwa kama mmoja wa watu mashuhuri wenye nguvu duniani mnamo mwaka 2004.
Filamu alizoigiza/Kuongoza na kutunga

* Mad Max (1979)
* Mad Max 2 (1981)
* Gallipoli (1981 film)Gallipoli (1981)
* The Year of Living Dangerously (1982)
* The Bounty (1984)
* Mrs. Soffel (1984)
* Mad Max Beyond Thunderdome (1985)
* Lethal Weapon (1987)
* Tequila Sunrise (film)Tequila Sunrise (1988)
* Lethal Weapon 2 (1989)
* Hamlet (1990 film)Hamlet (1990)
* Air America (film)Air America (1990)
* Bird on a Wire (film)Bird on a Wire (1990)
* Forever Young (1991)
* Lethal Weapon 3 (1992)
* Maverick (film)Maverick (1994)
* Ransom (film)Ransom (1996)
* Conspiracy Theory (1997)
* Lethal Weapon 4 (1998)
* Payback (film)Payback (1999)
* Chicken Run (2000)
* The Patriot (2000 film)The Patriot (2000)
* What Women Want (2000)
* We Were Soldiers (2002)
* Signs (film)Signs (2002)
Kama mwigizaji/ mwongozaji

* The Man Without a Face (1993)
* Braveheart (1995)
Kama mwongozaji na mtunzi-mshiriki

* The Passion of the Christ (2004)
* Apocalypto (2006)
Kama nyota mwalikwa

* The Simpsons (1999)
Marejeo

# http://www.filmsite.org/aa95.html
# http://boxofficemojo.com/movies/?id=passionofthechrist.htm
# http://money.cnn.com/2004/06/17/news/newsmakers/forbes_stars/index.htm
# http://www.wargs.com/other/gibson.html
Viungo vya Nje

*
* Time Magazine: Apocalpto Now
*
* Roles turned down by Mel Gibson


Jamii:Waigizaji Filamu wa Australia
Jamii:Waigizaji filamu wa Marekani
Jamii:Waongozaji Filamu wa Marekani
Jamii:Watu walio hai
Jamii:Waliozaliwa 1956
Cadimi

Cadimi (pia: Kadimi - kupitia Kilatini "Cadmium" kutoka Kigiriki καδμεία kadmeia iliyotaja mitapo yenye cadimi kwa heshima ya mungu wa Kigiriki Κάδμος Kadmos) ni elementi na metali haba duniani. Kikemia ni elementi ya mpito yenye kifupi cha Cd na namba atomia 48 katika mfumo radidia.
Tabia na matumizi

Cadimi ni metali laini yenye rangi nyeupe-buluu. Hufanana mara nyingi na tabia za zinki lakini humenyuka kwa urahisi zaidi. Cadimi yenyewe na kampaundi zake huwa sumu na kusababisha kansa.

Matumizi yake ni hasa katika betri na viungo vya rangi. Kwa teknolojia ya kinyuklia hutumiwa kama kinga dhidi ya nyutroni katika matanuri ya nyuklia.

Nondo za Cadimi zilitumiwa na Enrico Fermi mwaka 1942 katika tanuri nyuklia ya kwanza kwa kusudi la kutawala mmenyuko mfulizo wa nyuklia. Nondo hizo zilisukumwa kati ya nondo za urani na kupunguza mwendo wa nyutroni kati ya nondo za urani.


Jamii:Metali
Msese (Recurvirostridae)

Wasese hawa ni ndege wa familia ya Recurvirostridae (kusoma kuhusu wasese wengine tazama Msese (Scolopacidae)). Ndege hawa ni weusi na weupe na wana mdomo na miguu mirefu ilio membamba. Huonekana kando ya ziwa, bahari au mito, afadhali kwa maji ya chumvi, ambapo hutafuta chakula kwa kutumia kuiingiza midomo yao katika matope. Hula gegereka wadogo na wadudu wa maji. Hutaga mayai mawili hadi matano ardhini au juu ya majani makavu karibu na maji. Kwa kawaida matago yapo kwa makundi madogo.
Spishi za Afrika

* Himantopus himantopus, Mlonjo au Msese Milonjo (Black-winged Stilt)
* Recurvirostra avosetta, Domojuu, Msese Domojuu au Msese Shembea (Pied Avocet)
Spishi za mabara mengine

* Cladorhynchus leucocephalus (Banded Stilt)
* Himantopus leucocephalus (White-headed Stilt)
* Himantopus novaezelandiae (Black Stilt)
* Himantopus melanurus (White-backed Stilt)
* Himantopus mexicanus (Black-necked Stilt)
* Recurvirostra americana (American Avocet)
* Recurvirostra andina (Andean Avocet)
* Recurvirostra novaehollandiae (Red-necked Avocet)
Picha


Image:Black-winged stilts Senegal.jpg|Wasese walonjo wenye manyonya ya majira ya baridi
Image:Pied Avocet.jpg|Msese domojuu
Image:Recurvirostra avosetta 1.jpg|Msese domojuu akiruka angani


File:Banded Stilts Rottnest.jpg|Banded stilts
File:Himantopus-novaezelandiae.jpg|Black stilt
File:Black-Necked Stilt - natures pics.jpg|Black-necked stilt
Image:Recurvirostra americana 1.jpg|American avocet
File:Recurvirostra andina portrait.jpg|Andean avocet
Image:RedNeckedAvocet.jpg|Red-necked avocet


Jamii:Vitwitwi na jamaa
Stibi

Antimoni au Stibi (kutoka kigiriki stimmi/stibi na Kilatini stibium iliyotaja kampaundi ya elementi) ni nusumetali au metaloidi yenye namba atomia 51 katika mfumo radidia. Uzani atomia ni 121.760.
Tabia

Elementi hutokea kwa alotropia nne na ile ya kawaida ni ya metaloidi yenye rangi buluu-nyeupe. Alotropia za rangi njano na nyeusi ni simetali tena si thabiti.
Matumizi

Matumizi yake ni katika rangi, madawa ya kuzuia moto, aloi nyingi na kutengeneza kompyuta.

Kihistoria kampaundi ya stibi (antimon) ilitumiwa kama wanja (kohl) yaani rangi ya upara.
Msese (Scolopacidae)

Wasese hawa ni ndege wa jenasi Limosa katika familia ya Scolopacidae (kusoma kuhusu wasese wengine tazama Msese (Recurvirostridae)). Ndege hawa wana rangi ya kahawa au kijivu na wakati wa majira ya kuzaa rangi inakuwa nyekundu zaidi. Wana mdomo na miguu mirefu na mdomo ni mnyofu au umepindika juu kidogo. Katika Afrika huonekana kando ya bahari, viziwa au mito ambapo hutafuta chakula kwa kutumia kuingiza mdomo wao katika matope. Hula nyungunyungu, wadudu na lava za wadudu. Hutaga mayai matatu hadi sita ardhini katikati ya manyasi mafupi.
Spishi za Afrika (na Ulaya)

* Limosa lapponica, Msese Mkia-miraba (Bar-tailed Godwit)
* Limosa limosa, Msese Mkia-mweusi (Black-tailed Godwit)
Spishi za Amerika

* Limosa fedoa (Marbled Godwit)
* Limosa haemastica (Hudsonian Godwit)
Picha


Image:Limosa limosa 3 (Marek Szczepanek).jpg|Msese mkia-mweusi
Image:BartailedGodwit24.jpg|Msese mkia-miraba


Image:Willet 23.jpg|Hudsonian godwit
Image:MarbledGodwit23.jpg|Marbled godwit


Jamii:Vitwitwi na jamaa
Bruce Willis

Walter Bruce Willis (amezaliwa tar. 19 Machi 1955) ni mwgizaji wa filamu na mwimbaji kutoka nchi ya Marekani. Alianza kupata umaarufu kuanzia maiaka ya 1980 hivi, na akabaki kuwa kama mwigizaji kiongozi pia mwigizaji msaidizi katika baadhi ya filamu zilizo kuwa zinaigizwa huko Hollywood.

Willis heshima ilikuja kuwa kubwa pale alipoigiza filamu ya Die Hard mnamo mwaka 1988, na kutumia jina la John McClane. Willis amemuoa mwgizaji filamu mwenzake bi.Demi Moore na wana watoto watatu kabla ya kutarikiana mnamo mwaka wa 2000, hiyo ilikuwa baada ya miaka kumi na tatu ya ndoa.

Willis amepokea tuzo nyingi na kupewa heshima tofauti na kazi yake, kwa kudhihirisha na kutoa baadhi msaada wake katika kikosi cha jeshi la Marekani, kujihusisha pia na maswala ya kisiasa.
Maisha ya awali

Filamu alizoigiza
Televisheni
Filamu taarisha
Albamu alizotoa

* Return of Bruno, 1987, Razor & Tie,
* If It Don't Kill You, It Just Makes You Stronger, 1989, Motown / Pgd, .
* Classic Bruce Willis: The Universal Masters Collection, 2001, Polygram Int'l, .
Marejeo

Viungo vya Nje

* BruceWillis.com (Way Back Machine) Official website - shutdown since Thanksgiving 2005. Link refers to the cached homepages of the site at Archive.org.
* BruceWillisPL.com - Bruce Willis photo gallery, active forum, and news
*


Jamii:Waigizaji filamu wa Marekani
Jamii:Wanamuziki wa Marekani
Jamii:Waliozaliwa 1955
Jamii:Watu walio hai
Pras

thumb| Pras (2015)
Prakazrel Samuel Michel, anajulikana kama Pras, (amezaliwa tar. 19 Oktoba 1972) ni mshindi wa Tuzo ya Grammy (Grammy Award) akiwa kama rapa, mwigizaji na mtayarishaji bora wa muziki kutoka nchini Marekani. Pras vilevile ni mmoja kati ya wanakundi la muziki wa hip hop maarufu kama The Fugees, ni miongoni mwa makundi yaliyofikiriwa kuwa yalipata sifa kubwa sana kwenye miaka ya 1990, kwa kutoa albamu ya The Score iliyofanya vizuri katika soko la muziki.
Wasifu

Maisha ya awali

Pras alizaliwa mjini Haiti na kukulia mjini Brooklyn,New York na South Orange, New Jersey, Pras ni mkulima wa muziki toka awali. Akiwa na umri wa maiaka kumi na tatu, Pras alikutana na Lauryn Hill akiwa na umri wa miaka 12, Lauryn ni mwimbaji aliye na kipaji na sauti nzuri, Pras aliligundua hilo mwanzo tu wa kukutana nae. Mnamo mwaka wa 1988, Pras alimtamblisha Lauryn kwa "binamu yake", Wyclef Jean, na baadae wakaja kuunda kundi la muziki liloitwa Tranzlator Crew. Kundi baadae lilibadilshwa jina na kuitwa The Fugees, kama kumbu kumbu kwa wakimbizi wa Haiti waliotelekezwa katika kutaka kupita katika bahari ya Marekani.
Albamu alizotoa

Albamu za peke yake

* 1998: Ghetto Supastar
* 2005: Win Lose or Draw
* 2008: Experience Magic
Nyimbo za moja moja za peke yake

* 1998: "Ghetto Supastar (That Is What You Are)" (featuring Ol' Dirty Bastard & Mýa)
* 1998: "Blue Angels"
* 1998: "Another One Bites the Dust" (Queen featuring Wyclef Jean, Pras & Free)
* 1999: "What'cha Wanna Do" (featuring The Product & Free)
* 1999: "Avenues" (featuring Refugee Camp Allstars)
* 2001: "Miss California" (Dante Thomas featuring Pras)
* 2005: "Haven't Found"
* 2007: "Turn You On" (DeDe featuring Pras)
* 2007: "Pop Life from the soon to be released CD [ Experience Magic]
Shughuli za uigizaji na utaarishaji

* Mystery Men (1999) - Tony C (credited as Prakazrel Michel)
* Turn It Up (2000)- Denzel/Diamond (credited as Pras Michel) (co-producer)
* Higher Ed (2001)- Ed Green (credited as Pras Michel) (executive producer)
* Go For Broke (2002)- Jackson/Jackie (credited as Pras Michel) (producer)
* Nora's Hair Salon (2004)
* Careful What You Wish For (2004) - Zen Salesman (credited as Pras Michel)
* Feel The Noise (2007) - Electric
* First Night (2006) - himself (producer)
* The Mutant Chronicles (2007)- Captain Michaels (producer)
Viungo vya Nje

* Pras "myspace" page
* Rolling Stone page
* MTV artist page
* iMusic Urban Showcase artist page


Jamii:Wanamuziki wa Marekani
Jamii:Waigizaji filamu wa Marekani
Jamii:Waliozaliwa 1972
Jamii:Watu walio hai
Mzingo (jiometria)

Mzingo ni mstari wa nje wa umbo la kijiometria kama vile duara, pembetatu au mstatili.

Katika fani ya astronomia mzingo au njia mzingo inataja pia obiti yaani njia ya gimba la angani kama sayari ya kuzunguka jua au mwezi kuzunguka sayari yake kwa sababu njia hii inafanana na mzinga wa duaradufu.
Tazama pia

*Obiti
Viungo vya Nje

* Numericana - Circumference of an ellipse
*Circumference of a circle With interactive applet and animation
Richard Petrus

Richard Vincent Corleleus Petrus (amezaliwa Dar es Salaam, 10 Agosti 1984) ni Mtanzania aliyeshinda katika Big Brother Afrika kwa mwaka wa 2007.
Wasifu

Maisha ya awali

Richard ni mtoto wa nne wa familia ya Vincent na Mtanzania Mariam Muhammed ambaye ni Mzaramo.

Babu yake, Richard Corleleus Petrus, alitokea Uholanzi na kuhamia Tsavo National Park nchini Kenya mnamo mwaka 1930, akiwa amejishughulisha katika kuua simba waliokuwa wakiwamaliza watu waliokuwa wakijenga reli ya Mombasa na baadaye alihamia nchini Uganda akitafuta maisha.

Mwaka 1968 Vincent, ambaye alizaliwa Uganda na Richard na Mutara Rudahigwa, bintimfalme wa Rwanda, alimuoa mwanamke wa Tanzania, Mariam aliyekuwa akisoma nchini Uganda.

Mwaka 1969 familia ya Vincent ilipata mtoto wa kike aitwaye Brenda aliyefuatiwa na Linda aliyezaliwa mwaka 1972 ambao wote walizaliwa Tanzania pamoja na kuwa wazazi wao walikuwa wakiishi Uganda.
Kuhamia rasmi Tanzania

Wakati Idi Amin alipopindua utawala wa Milton Obote mwaka wa 1972, na kuanzisha sera ya kunyang’anya mali na kulazimika kuwekwa kizuizini mji wa Nakuru, Vicent alishawishiwa na mkewe kuhamia Tanzania na familia hiyo ilihamia Tanzania mwaka 1976 na kuishi Ilala na baadaye kuhamia Makumbusho ambako ndiko alipata watoto wake Edward, Richard na Louis.
Elimu

Richard alianza elimu ya msingi katika shule ya Makumbusho mnamo mwaka 1990 ambako alisoma mpaka mwaka 1993 na mwaka 1994 alihamia katika shule ya msingi Mashujaa ambako hakumaliza mwaka na mwaka 1995 alijiunga na shule ya msingi ya Vincent Alex, iliyopo mjini Kampala, Uganda.

Mwaka 1998 Richard alijiunga na shule ya sekondari ya Makerere iliyopo karibu na Chuo Kikuu cha Makerere, Kampala, ambako alisoma kwa miaka miwili na mwaka 2000 alihamia shule ya Jinja ambako alihitimu elimu yake ya kidato cha nne.

Mwaka 2002 alijiunga na kidato cha tano katika shule ya Makerere na mwaka 2003 alirejea nchini Tanzania baada ya kumaliza masomo yake.
Viungo vya nje

* Habari kuhusu Richard katika Swahili Time
* Mapokezi ya Richard akitokea huko BBA

Jamii:Wanaume wa Tanzania
Jamii:Waliozaliwa 1984
Jamii:Watu walio hai
Mstari mnyoofu

thumb|300px|Mistari minyoofu katika mfumo majira
Mstari mnyoofu (pia: Mstari ulionyooka) ni fikra ya kijiometria. Katika ubapa mstari mnyoofu ni njia fupi kati ya nukta mbili inayoendelea kila upande bila badiliko la mwelekeo. Hauna mwisho au mwanzo wala upana au unene.

Kwa lugha nyingine ni jumla ya nukta zote zilizopo kwenye njia hiyo.

Tena kwa lugha nyingine ni mwelekeo wa nukta inayoelekea mahali bila kubadilisha mwelekeo huu.

Jamii:Jiometria
René Descartes

thumbnail|200|René Descartes
René Descartes (31 Machi 1596 – 1 Februari 1650) alikuwa mwanafalsafa, mwanahisabati na mwanafizikia mashuhuri katika Ufaransa.

Katika falsafa alijulikana kwa tamko lake "cogito ergo sum" (Kilatini: Ninafikiri hivyo niko; au: Nina hakika ya kwamba niko kwa sababu najikuta nikitafakari).

Alieleza nadharia yake katika kitabu "Discours de la méthode pour bien conduire sa raison et chercher la vérité dans les sciences" (tafsiri kamili: "Majadiliano juu ya mbinu jinsi gani kutumia akili vizuri na kutafuta ukweli katika sayansi").

Katika hisabati akumbukwa kama mwanzilishaji wa mfumo majira.

Athira yake ilikuwa kubwa kwa karne nyingi hata pale ambako matokeo ya nadharia zake yalifutwa baadaye.

Descartes, Rene
Descartes, Rene
Descarters, Rene
Descartes, Rene
Urani

thumb|Uraniamu
Urani (kwa Kiingereza uranium) ni elementi katika mfumo radidia yenye alama U. Namba atomia ni 92 na uzani atomia ni 238. Atomi yake ina protoni 92 na elektroni 92.

Jina limechaguliwa kutokana na sayari iliyoitwa Uranus kwa kumbukumbu ya mungu mmojawapo wa Dola la Roma.

Urani ni metali nururishi. Isotopi za kawaida katika urani ni urani-238 na urani-235.

Urani ina uzani atomia wa juu kati ya elementi zote zinazotokea kiasili maana yake masi ya atomu yake ni kubwa zaidi. Hata hivyo densiti yake si juu zaidi hivyo mchemraba wa cm³ 1 wa urani ni mwepesi kuliko mchemraba wa cm³ 1 wa dhahabu.

Urani ni metali nyeupe nururishi katika mfululizo wa aktinidi. Isotopi yake 235U ni dutu asilia pekee inayoweza kuwa na mmenyuko mfululizo wa kinyuklia.

Kwa sababu hiyo hutumiwa katika tanuri nyuklia na katika silaha za nyuklia kwa ajili ya vita. Bomu la nyuklia la kwanza lililorushwa juu ya Hiroshima lilitengenezwa kwa urani.
Umuhimu wa kiuchumi

Ikiwa ni metali nururishi pekee inayopatikana duniani kiasili hutumiwa kwa utengenezaji wa umeme katika tanuri nyuklia. Takriban asilimia 10 ya umeme duniani hutengenezwa kwa njia hii, katika nchi kadhaa ni sehemu kubwa ya umeme.

Mwanzoni mwa upatikanaji wa teknolojia hiyo katika karne ya 20 kulikuwa na matumaini makubwa ya kuwa italeta umeme nafuu kwa watu wote hasa tangu ilitambuliwa ya kwamba akiba za makaa mawe na mafuta ya petroli zitakwisha. Ila tu matatizo ya takataka nyuklia na ajali hatari za tanuri nyuklia yalichelewesha maendeleo ya matumizi yake. Vilevile maendeleo ya uzalishaji wa nishati mbadala kama vile umemejua au umeme wa upepo yalileta mitazamo mipya.

Tena upatikanaji wa urani yenyewe ni tatizo kwa sababu akiba za urani duniani zinazofaa kwa uchimbaji rahisi kiuchumi hukadiriwa kudumu kwa miaka 50-100 pekee.
Marejeo


Jamii:Aktinidi
Jamii:Elementi
Hiroshima

thumb|260px|Jengo la "[[Kuba ya Bomu la nyuklia" ni ghofu la nyumba linalohifadhiwa kama kumbukumbu ya mlipuko wa mwaka 1945.]]
Hiroshima ndio mji mkuu wa Mkoa wa Hiroshima , Ulioko kwenye kisiwa cha Honshu.
Kwa mujibu wa sensa iliyofanyika mwaka wa 2009, mji huo una wakazi wapatao milioni 1.2. Mji umekuwa maarufu sana duniani kwa sababu ulikuwa mji wa kwanza katika historia kushambuliwa kwa bomu la nyuklia. Tarehe 6 Agosti 1945 ndege ya kivita ya Marekani ilitupa bomu moja lililoua watu 75,000 mara moja na takriban 60,000 wengine walikufa baadaye kutokana na mnururisho wa kinyuklia. Wengine waliendelea kufa kwa sababu ya kansa iliyosababishwa na mnururisho.

Mji ukajengwa upya baada ya vita kuu ya pili ya dunia. Jengo la "Kuba ya Bomu ya nyuklia" ni ghofu la nyumba linalohifadhiwa kama kumbukumbu ya mlipuko. Imeingizwa katika orodha ya urithi wa dunia.
Tovuti za nje

* Tovuti rasmi
* WW2DB: Maangamizi ya Hiroshima na Nagasaki


Jamii:Miji ya Japani
Japan
Jamii:Chūgoku
Jamii:Mkoa wa Hiroshima
Jamii:Honshu
Jamii:Vita Vikuu vya Pili